เป็นร้านที่อยากเข้ามานานแล้ว วันนี้มีโอกาสมาทำธุระแถวนี้เลยต้องลองสักหน่อย โชคดีตอนมาก่อนเที่ยง คนยังไม่เยอะ นั่งๆ ไปสักแปป แอร้ยย คนมาจากไหนกันเนี่ย ร้านเสียงดังมาก สำหรับเมนูที่สั่งวันนี้

- น้ำบ๊วยโซดา จริงๆ อันนี้เคยลองชิมของเพื่อนเมื่อนานมาแล้วที่ iberry สาขาอื่น แล้วติดใจ เสริฟมาแบบน่ารักคิกคุ มาพร้อมช้อนไม้เอาไว้คนให้บ๊วยเข้ากับโซดา แล้วก็หลอดกับบ๊วยอีก ๑ เม็ด แล้วก็ไซรัปเพิ่มความหวานตามชอบใจ ส่วนตัวคิดว่าพอดีแล้ว แค่คนๆ ก็ดูดเลย ชื่นนนนนใจ ราคาแก้วละ 95 บาท
- ลาบแซลมอน เมนูนี้แซ่บจริงอะไรจริง เข้ากันมากๆ กับผัก รสชาติแซ่บๆ เปรี้ยวหวานเค็มเผ็ด มาครบทุกรส ข้าวคั่วก็ใส่มาแบบไม่หวง สรุปนั่งกวาดข้าวคั่วจนเกลี้ยง ราคาจานละ 185 บาท
- ข้าวขาหมูคาราเมล ไข่ยางมะตูม สำหรับเมนูนี้มีทั้งเป็นเซต กับแบบกับข้าว รสชาติหวานนำ (ล้ำไปเยอะมาก) ส่วนตัวคิดว่าหวานเกิ้นนนน ไม่ค่อยชอบ แต่ก็อร่อยดีค่ะ ราคาจานละ 175 บาท
- พานาคอตต้า strawberry & orange เมนูนี้ตามรอยคุณนัท (rilakunut) จริงๆ มี ๓ แบบ แบบแรกจะเป็นกล้วย โรยด้วยครัมเบิ้ล แต่ไม่พร้อมจะลองครัมเบิ้ลเลยผ่าน อีกจานจะเป็นสตอเบอร์รี่อย่างเดียว แล้วก็ที่สั่งจะเป็น สตอร์+ส้ม รสชาติอร่อยฝุดๆ ราดมากับคาราเมล์ พานาคอตต้านุ่มๆ เสริฟพร้อมไอติม 2 ลูก เลือกรส Horlick รสชาตินมๆบวกกับมอลล์เข้มข้น อร่อยมากๆ ส่วนอีกลูกจะเป็น passion fruit sorbet ซึ่งรสนี้กินแล้วเข้ากับพานาคอตต้ามากกว่า horlick ส่วนตัวชอบหมด ๒ รสเลย อาหย่อยยย อันนี้ราคา 145 บาท

ร้านนี้คิดค่าบริการ 10% ค่ะ
